सीयूईटी यूजी रिजल्ट जारी, 16,000 से अधिक स्टूडेंट्स ने सभी सब्जेक्ट में हासिल किए 100% स्कोर
नेशनल टेस्टिंग एजेंसी की तरफ से आज कॉमन यूनिवर्सिटी एंट्रेंस टेस्ट अंडर ग्रेजुएट के परिणाम जारी कर दिए हैं. जिन्हें उम्मीदवार आधिकारिक साइट पर जाकर देख सकते हैं. इसके अलावा उम्मीदवार यहां दिए गए स्टेप्स के जरिए भी रिजल्ट देख सकते हैं. इस साल 11
नेशनल टेस्टिंग एजेंसी की तरफ से आज कॉमन यूनिवर्सिटी एंट्रेंस टेस्ट अंडर ग्रेजुएट का रिजल्ट जारी कर दिया गया है। इस साल 11 लाख से ज्यादा छात्रों ने अंडरग्रेजुएट कोर्स में एडमिशन के लिए सीयूईटी यूजी परीक्षा 2023 दी थी। इनमें से 16,000 से अधिक छात्रों ने सभी विषयों में 100 पर्सेंटाइल स्कोर हासिल किए हैं।
इस साल कुल 14, 99796 उम्मीदवारों ने सीयूईटी यूजी परीक्षा के लिए रजिस्ट्रेशन कराया था। इनमें से 11,16018 उम्मीदवार उपस्थित हुए। परीक्षा में 513978 महिला उम्मीदवार और 602028 पुरुष उम्मीदवार शामिल हुए। एनटीए सीयूईटी यूजी के कट-ऑफ अंकों की घोषणा नहीं करेगा। यह हर यूनिवर्सिटी के लिए अलग-अलग होंगे। उम्मीदवारों को इसे यूनिवर्सिटी की वेबसाइट्स पर चेक करना होगा।
यूजीसी अध्यक्ष ने दी छात्रों को बधाई 
देशभर के विभिन्न केंद्रीय, राज्य, डीम्ड और प्रमुख निजी विश्वविद्यालयों के अंडर ग्रेजुएट प्रोग्राम में एडमिशन के लिए कॉमन यूनिवर्सिटी एंट्रेंस टेस्ट अंडर ग्रेजुएट (CUET UG) 2023 का आयोजन किया गया था। यूजीसी के चेयरमैन प्रो एम जगदीश कुमार ने ट्वीट कर छात्र-छात्राओं को बधाई दी है।
यह रिजल्ट एनटीए की ओर से उमंग एप और डिजिलॉकर पर भी जारी किया गया है। ऐसे में उम्मीदवार इसे यहां से भी डाउनलोड कर सकते हैं।
इन 5 स्टेप में चेक करें रिजल्ट
स्टेप 1: सीयूईटी की ऑफिशियल वेबसाइट cuet.samarth.ac.in पर जाएं।
स्टेप 2: होम पेज पर, 'CUET UG 2023 Scorecard' लिंक पर क्लिक करें।
स्टेप 3: लॉग इन पेज खुल जाएगा। यहां जरूरी क्रेडेंशियल्स जैसे एप्लीकेशन नंबर, डेट ऑफ बर्थ दर्ज करें।
स्टेप 4: आपका सीयूईटी यूजी स्कोरकार्ड स्क्रीन पर खुल जाएगा। इसे चेक करें।
स्टेप 5: स्कोरकार्ड डाउनलोड करें और आगे के लिए प्रिंटआउट लेकर रख लें।